Ehdotus: Euroopan parlamentin ja neuvoston päätös joustovälineen varojen käyttöönottamisesta 6 päivänä toukokuuta 1999 tehdyn toimielinten sopimuksen 24 kohdan mukaisesti kunnostamis- ja jälleenrakennusavun myöntämiseksi tsunamin kohteeksi joutuneille maille /* KOM/2005/0278 lopull. */





[pic] | EUROOPAN YHTEISÖJEN KOMISSIO | Bryssel 21.6.2005 KOM(2005) 278 lopullinen Ehdotus: EUROOPAN PARLAMENTIN JA NEUVOSTON PÄÄTÖS joustovälineen varojen käyttöönottamisesta 6 päivänä toukokuuta 1999 tehdyn toimielinten sopimuksen 24 kohdan mukaisesti kunnostamis- ja jälleenrakennusavun myöntämiseksi tsunamin kohteeksi joutuneille maille (komission esittämä) PERUSTELUT Maanjäristyksen tai tsunamin kohteeksi joutuneiden maiden kunnostamisen ja jälleenrakentamisen tukemiseksi komissio on esittänyt jo vuoden 2006 alustavaa lisätalousarvioesitystä[1] koskevan ehdotuksen hyväksymisen yhteydessä päätösehdotuksen joustovälineen käyttöönotosta[2] ja toimittanut budjettivallan käyttäjälle ehdotuksen vuoden 2005 alustavaksi lisätalousarvioesitykseksi[3]. Vuosiksi 2005–2006 ehdotetusta 350 miljoonan euron kokonaismäärästä 170 miljoonaa euroa on tarkoitus kattaa vuoden 2005 talousarviosta ja 180 miljoonaa euroa vuoden 2006 talousarviosta. Koska vuoden 2006 alustavassa talousarvioesityksessä ehdotettu määrärahojen yläraja otsakkeessa 4 ”Ulkoiset toimet” on jo ylitetty 123,5 miljoonalla eurolla, komissio ehdottaa samansuuruisen joustovälineen käyttöönottoa 6 päivänä toukokuuta 1999 tehdyn toimielinten sopimuksen I.I.A. osan määräysten mukaisesti. Euroopan parlamenttia ja neuvostoa pyydetään sen vuoksi hyväksymään tämä päätösehdotus. Ehdotus: EUROOPAN PARLAMENTIN JA NEUVOSTON PÄÄTÖS joustovälineen varojen käyttöönottamisesta 6 päivänä toukokuuta 1999 tehdyn toimielinten sopimuksen 24 kohdan mukaisesti kunnostamis- ja jälleenrakennusavun myöntämiseksi tsunamin kohteeksi joutuneille maille EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen[4] ja erityisesti sen 24 kohdan, ottavat huomioon komission ehdotuksen, sekä katsovat seuraavaa: Budjettivallan käyttäjä on hyväksynyt maanjäristyksen tai tsunamin kohteeksi joutuneissa maissa (ensi sijassa Indonesia, Sri Lanka ja Malediivit) toteutettavaan kunnostamiseen ja jälleenrakentamiseen vuosina 2005 ja 2006 myönnettävän 350 miljoonan euron tuen, josta 170 miljoonaa euroa myönnetään vuonna 2005 ja 180 miljoonaa euroa vuonna 2006. Budjettivallan käyttäjälle on jo toimitettu ehdotus joustovälineen käyttöönottoa koskevaksi päätökseksi vuoden 2005 osalta. Koska alustavassa talousarvioesityksessä ehdotettu määrärahojen yläraja otsakkeessa 4 ”Ulkoiset toimet” on jo ylitetty 123,5 miljoonalla eurolla, komissio ehdottaa samansuuruisen joustovälineen käyttöönottoa vuodeksi 2006 6 päivänä toukokuuta 1999 tehdyn toimielinten sopimuksen I.I.A. osan määräysten mukaisesti, OVAT PÄÄTTÄNEET SEURAAVAA: Ainoa artikla Euroopan unionin yleiseen talousarvioon varainhoitovuodeksi 2006 (jäljempänä 'vuoden 2006 talousarvio') otetaan käyttöön joustovälineen varoja 123 500 000 euroa maksusitoumusmäärärahoina. Määrä käytetään rahoitusnäkymien otsakkeeseen 4 ”Ulkoinen toiminta” kuuluvaan, maanjäristyksen tai tsunamin kohteeksi joutuneissa Aasian maissa toteutettavaan kunnostamiseen ja jälleenrakentamiseen myönnettävän tuen rahoittamiseen vuoden 2006 talousarvion budjettikohdasta 19 10 04 ”Aasian kehitysmaiden kunnostamiseen ja jälleenrakentamiseen liittyvät toimet”. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] SEK(2005) 548 lopullinen, 27.4.2005. [2] SEK(2005) 548 lopullinen, 27.4.2005. [3] ALTE N:o 3/2005, 27.4.2005, SEK(2005) 548 lopullinen. [4] EYVL C 172, 18.6.1999, s. 1.